• એનએલડીઃ નેક્રોબાયોસિસ લિપોડિકા ડાયાબેટિકોરમ (NLD) પણ ડાયાબિટીક ડર્મોપથીનો જ એક ભાગ છે, જેમાં ઘૂંટણથી નીચેના પગના આગળના ભાગમાં રેશિસ થાય છે. આ રોગ પુરુષોની સરખામણીએ સ્ત્રીઓમાં વધુ જોવા મળે છે. આ રેશિસ આછા લાલ ભૂરા થોડા ઉપસેલા પેચ હોય છે. આ પેચના મધ્ય ભાગમાં પીળો રંગ હોય છે અને એ ખુલ્લો ભાગ હોય, જે રુઝાતાં વાર લાગે છે. આ રોગ વિશે સમજાવતાં નિષ્ણાત કહે છે કે મોટા ભાગે આ પ્રકારના રોગમાં બાયોપ્સી દ્વારા દર્દીનું નિદાન થાય છે અને બાયોપ્સીના રિપોર્ટથી ખબર પડે છે કે દર્દીને એનએલડી થયો છે. આ રોગ મોટા ભાગે ડાયાબિટીસના દર્દીઓને જ થાય છે અને એવા લોકો જેમના ઘરમાં પેઢી દર પેઢી વારસામાં લોકોને ડાયાબિટીસ મળતો હોય તેમને પણ થવાની પૂરી શક્યતા રહે છે.